ᱥᱳᱱᱤᱯᱚᱛ ᱦᱚᱱᱚᱛ

ᱥᱚᱱᱤᱯᱚᱛ ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱦᱚᱨᱤᱭᱟᱬᱟ ᱯᱚᱱᱚᱛ ᱨᱮᱱᱟᱜ ᱦᱚᱱᱚᱛ ᱠᱟᱱᱟ ᱾ ᱥᱚᱱᱤᱯᱚᱛ ᱴᱟᱣᱱ ᱫᱚ ᱱᱚᱸᱰᱮᱱᱟᱜ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱱᱚᱶᱟ ᱫᱚ ᱨᱟᱡᱽᱜᱟᱲ ᱫᱤᱞᱞᱤ ᱨᱮᱱᱟᱜ ᱢᱤᱫ ᱮᱞᱟᱠᱟ ᱠᱟᱱᱟ ᱾ ᱱᱚᱶᱟ ᱨᱮᱱᱟᱜ ᱵᱷᱤᱲᱟᱹᱣ ᱨᱮ ᱯᱟᱱᱤᱯᱚᱛ ᱦᱚᱱᱚᱛ, ᱨᱚᱦᱛᱟᱠ ᱦᱚᱱᱚᱛ, ᱡᱤᱱᱫᱽ ᱦᱚᱱᱚᱛ, ᱡᱟᱡᱡᱷᱟᱨ ᱦᱚᱱᱚᱛ ᱟᱨ ᱩᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱵᱟᱜᱷᱯᱟᱛ ᱦᱚᱱᱚᱛ ᱢᱮᱱᱟᱜᱼᱟ ᱾

ᱦᱚᱱᱚᱛ ᱨᱮᱱᱟᱜ ᱠᱚᱧᱮ ᱨᱮ ᱫᱤᱞᱞᱤ, ᱮᱛᱚᱢ ᱨᱮ ᱯᱟᱱᱤᱯᱚᱛ ᱦᱚᱱᱚᱛ, ᱮᱛᱚ-ᱯᱟᱪᱮ ᱨᱮ ᱡᱤᱱᱫᱽ ᱦᱚᱱᱚᱛ, ᱥᱟᱢᱟᱝ ᱥᱦᱮᱫ ᱨᱮ ᱩᱛᱛᱚᱨ ᱯᱨᱚᱫᱮᱥ ᱯᱚᱱᱚᱛ ᱛᱟᱞᱟᱨᱮ ᱭᱚᱢᱩᱱᱟ ᱜᱟᱰᱟ ᱢᱮᱱᱟᱜᱼᱟ ᱥᱤᱢᱟᱹ ᱦᱟᱹᱴᱤᱧ ᱟᱠᱟᱫᱼᱟᱭ ᱟᱨ ᱯᱟᱪᱮ ᱥᱮᱦᱮᱫ ᱨᱮ ᱨᱚᱦᱛᱚᱠ ᱦᱚᱱᱚᱛ ᱢᱮᱱᱟᱜᱼᱟ ᱾

ᱪᱷᱟᱹᱴᱭᱟᱹᱨ
ᱱᱚᱶᱟ ᱦᱚᱱᱚᱛ ᱨᱮᱱᱟᱜ ᱧᱩᱛᱩᱢ ᱫᱚ ᱚᱸᱰᱮᱱᱟᱜ ᱦᱮᱰᱠᱩᱣᱟᱴᱚᱨ ᱧᱩᱛᱩᱢ "ᱥᱚᱱᱤᱯᱟᱛ" ᱠᱷᱚᱱ ᱠᱚ ᱟᱹᱜᱩ ᱟᱠᱟᱫᱼᱟ, ᱞᱟᱦᱟ ᱛᱮ ᱫᱚ ᱱᱚᱶᱟ  ᱥᱚᱱᱯᱨᱚᱥᱴᱷᱚ ᱠᱚ ᱢᱮᱛᱟᱣᱟᱜ ᱠᱟᱱ ᱛᱟᱦᱮᱸᱫ ᱾ ᱚᱱᱟ ᱛᱟᱭᱚᱢ ᱱᱚᱶᱟ ᱫᱚ ᱟᱨᱦᱚᱸ ᱥᱣᱚᱨᱱᱚᱯᱨᱚᱥᱛᱷᱚ ᱢᱮᱱᱛᱮ ᱠᱚ ᱧᱩᱢ ᱟᱹᱨᱩ ᱞᱮᱫᱼᱟ, ᱡᱟᱦᱟᱸ ᱟᱹᱲᱟᱹ ᱫᱚ ᱥᱚᱸᱥᱠᱨᱩᱛ ᱯᱟᱹᱨᱥᱤ ᱨᱮᱱᱟᱜ ᱵᱟᱨᱭᱟ ᱟᱹᱲᱟᱹ ᱥᱣᱚᱨᱱᱚ (ᱥᱚᱱᱟ) ᱟᱨ ᱯᱨᱚᱥᱛᱷᱚ (ᱴᱷᱟᱶ) ᱢᱮᱥᱟ ᱠᱟᱛᱮ ᱵᱮᱱᱟᱣ ᱟᱠᱟᱱᱟ ᱾ ᱚᱠᱛᱚ ᱞᱟᱦᱟ ᱤᱫᱤ ᱤᱫᱤᱜ ᱛᱮ ᱥᱣᱚᱨᱱᱚᱯᱨᱚᱥᱛᱷᱚ ᱫᱚ ᱥᱣᱚᱨᱱᱯᱚᱛ ᱢᱮᱱᱛᱮ ᱠᱚ ᱨᱟᱹᱲ (pronounce) ᱤᱫᱤ ᱠᱮᱫᱟ ᱟᱨ ᱚᱱᱠᱟ ᱛᱮᱜᱮ ᱱᱤᱛᱚᱜᱟᱜ ᱧᱩᱛᱩᱢ ᱥᱚᱱᱤᱯᱚᱛ ᱨᱮ ᱥᱮᱴᱮᱨᱮᱱᱟ ᱾ ᱱᱚᱶᱟ ᱱᱟᱜᱟᱨ ᱨᱮᱱᱟᱜ ᱢᱟᱨᱮ ᱥᱟᱹᱠᱷᱤ ᱫᱚ ᱢᱟᱦᱟᱵᱷᱟᱨᱚᱛ ᱨᱮ ᱧᱧᱢᱧᱜᱚᱜᱼᱟ ᱟᱨ ᱩᱱ ᱚᱠᱛᱚ ᱨᱮ ᱱᱚᱶᱟ ᱫᱚ ᱦᱚᱥᱛᱤᱱᱟᱯᱩᱨ ᱨᱮᱱᱟᱜ ᱢᱤᱫ ᱦᱟᱹᱴᱤᱧ ᱟᱛᱳ ᱠᱟᱱᱟ ᱢᱮᱱᱛᱮ ᱯᱟᱱᱰᱚᱵᱽ ᱠᱚ ᱰᱤᱢᱟᱸᱰᱮᱫ (demanded) ᱛᱟᱦᱮᱸᱫ ᱾ 

ᱱᱟᱜᱟᱢ
ᱱᱚᱶᱟ ᱦᱚᱱᱚᱛ ᱫᱚ ᱢᱟᱢᱟᱝᱟᱜ ᱨᱚᱦᱛᱚᱠ ᱦᱚᱱᱚᱛ ᱠᱷᱚᱱ ᱒᱒ ᱰᱤᱥᱮᱢᱵᱚᱨ ᱑᱙᱗᱒ ᱨᱮ ᱠᱚ ᱜᱮᱫ ᱵᱷᱤᱱᱟᱹ ᱦᱟᱠᱟᱫᱼᱟ ᱾ 
ᱰᱮᱢᱚᱜᱽᱨᱟᱯᱷᱤᱠ

᱒᱐᱑᱑ ᱥᱟᱹᱦᱤᱛ ᱥᱤᱧᱚᱛ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱶᱟ ᱦᱚᱱᱚᱛ ᱨᱮ ᱑,᱔᱕᱐,᱐᱐᱑ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱫᱚ ᱜᱟᱵᱚᱱ (Gabon) ᱫᱤᱥᱚᱢ ᱟᱨᱵᱟᱝ ᱡᱩᱢᱤᱫᱽ ᱯᱚᱱᱚᱛ (US state) ᱨᱮᱱᱟᱜ ᱦᱟᱣᱟᱹᱭ (Hawaii) ᱨᱤᱱ ᱦᱚᱲ ᱥᱟᱶ ᱠᱚ ᱵᱟᱨᱟᱵᱟᱹᱨᱤᱜ ᱠᱟᱱᱟ ᱾ ᱥᱤᱧᱚᱛ ᱨᱮᱱᱟᱜ ᱖᱔᱐ ᱜᱚᱴᱟᱝ ᱦᱚᱱᱚᱛ ᱢᱩᱸᱫᱽ ᱠᱷᱚᱱ ᱱᱚᱶᱟ ᱦᱚᱱᱚᱛ ᱫᱚ ᱓᱓᱘ ᱟᱱᱟᱜ ᱴᱷᱟᱶ ᱨᱮ ᱢᱮᱱᱟᱜᱼᱟ ᱾ ᱱᱚᱸᱰᱮ ᱦᱚᱲ ᱵᱟᱹᱰᱚᱜ ᱫᱚᱨ ᱫᱚ ᱑᱕ᱹ᱗᱑% ᱛᱟᱦᱮᱸ ᱠᱱᱟ ᱒᱐᱐᱑ ᱠᱷᱚᱱ ᱒᱐᱑᱑ ᱢᱩᱸᱫᱽ ᱨᱮ ᱾ ᱡᱟᱱᱟᱝ ᱡᱟᱹᱱᱤ ᱞᱮᱠᱟᱛᱮ ᱘᱕᱓ ᱠᱩᱲᱤ ᱨᱮ ᱑᱐᱐᱐ ᱠᱚᱲᱟ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱥᱤᱠᱷᱱᱟᱹᱛ ᱫᱚᱨ ᱘᱐ᱹ᱘% ᱛᱟᱦᱮᱸ ᱠᱟᱱᱟ ᱾

᱒᱐᱑᱑ ᱥᱤᱧᱚᱛ ᱦᱚᱲ ᱞᱮᱠᱷᱟ ᱚᱠᱛᱚ ᱨᱮ ᱦᱚᱱᱚᱛ ᱨᱤᱱ ᱙᱘ᱹ᱑᱐% ᱦᱚᱲ ᱫᱚ ᱦᱤᱱᱫᱤ ᱯᱟᱹᱨᱥᱤ ᱟᱨ ᱑ᱹ᱒᱕% ᱦᱚᱲ ᱫᱚ ᱯᱚᱧᱡᱟᱵᱤ ᱯᱟᱹᱨᱥᱤ ᱟᱠᱚᱣᱟᱜ ᱡᱟᱱᱟᱢ ᱯᱟᱹᱨᱥᱤ ᱞᱮᱠᱟᱛᱮ ᱠᱚ ᱨᱚᱲ ᱠᱟᱱ ᱛᱟᱦᱮᱸᱫ ᱾2011 Census of India, Population By Mother Tongue

ᱥᱟᱹᱠᱷᱭᱟᱹᱛ

ᱵᱟᱨᱦᱮ ᱡᱚᱱᱚᱲ ᱠᱚ
ᱥᱚᱱᱤᱯᱚᱛ ᱦᱚᱱᱚᱛ ᱚᱯᱷᱤᱥᱤᱭᱟᱞ ᱣᱮᱵᱽᱥᱟᱭᱤᱴ
ᱯᱦᱞᱤᱜᱤᱭᱟᱨ - The Reliable Services, Sonipat 
ᱨᱚᱞᱯᱟᱱᱟᱰᱟ - ᱥᱚᱱᱤᱯᱚᱛ ᱨᱮᱱᱟᱜ ᱥᱚᱨᱮᱥ ᱣᱮᱵᱽᱥᱟᱭᱤᱴ 
ᱥᱚᱱᱤᱯᱚᱛ ᱱᱚᱠᱥᱟ

ᱛᱷᱚᱠ:ᱦᱚᱨᱤᱭᱟᱬᱟ ᱨᱮᱱᱟᱜ ᱦᱚᱱᱚᱛ ᱠᱚ